Hou jou onderklere in ’n goeie kondisie | rooi rose Hou jou onderklere in ’n goeie kondisie | rooi rose
Hou jou onderklere in ’n goeie kondisie
Onderklere is delikate items in ’n vrou se klerekas wat sagkens hanteer en gewas moet word. Volg hierdie stappe noukeurig om jou onderklere in goeie kondisie te hou.
Mede-eienaars van Treasure Chest, Karley Parish en Shelley Smyth, gee die volgende raad
• Maak seker dat jy altyd vyf bra’s in jou klerekas het, so kan jy dit om die beurt dra. As jy jou bra drie tot vier keer gedra het, moet dit gewas word. Maak seker jou sportbra’s word na elke gebruik gewas.
• Bra’s wat met draad gevoer is (asook delikate broekies), moet met die hand gewas word. Wasmasjiene sal die materiaal laat inkrimp en beskadig, veral borduursel en lycra-items.
• Deur gebruik te maak van louwarm of koel water en sagte alkoholvrye wasmiddels, sal jy die elastisiteit van jou onderklere se materiaal beskerm.
• Onderklere moet nooit in ’n droeër geplaas word nie. Die hitte sal die vesels en elastisiteit van die materiaal beskadig en die kleur laat verbleik. Laat dit aan ’n hanger droog word aan jou wasgoedlyn, weg van direkte sonlig en hitte.
• Maak seker jou onderklere-laai is netjies georganiseer. Gebruik skoenbokse (oorgetrek met mooi papier), om jou bra’s van jou broekies te skei. Dit is goedkoop en effektief. Groepeer jou onderklere volgens kleur en styl.
• Om te verseker dat jou bra’s nie vorm verloor nie, hang dit aan gordelhakke of hangers. Alternatiewelik kan jy dit plat in die laai neerlê.
sorg vir jouonderklereons beste wenke
5 redes hoekom ons van pofbaadjies hou